**PAMOKOS PLANAS**

**Klasė:**8b lavinamoji

**Dalykas: Orientacinė veikla**

**Data:** 2014- 10- 22

**Mokytoja**: Adėlija Ašmantavičienė

**Pamokos tema: Sudėties ir atimties veiksmai iki 20.**

**Pamokos tikslas:** mokyti suvokti skaičių didėjimą ir mažėjimą atliekant sudėties ir atimties veiksmus.

**Uždaviniai:** naudodamiesi turimomis žiniomis apie skaičius, praktinį (aplinkos daiktų, asmenų ir kt.) skaičiavimą, dirbant savarankiškai, padedant mokytojai ir padėjėjai, mokysitės suvokti daiktų mažėjimą ir didėjimą, atliksite sudėties ir atimties veiksmus 20- ties ribose ir juos užrašysite.

**Mokinių kompetencijos**: **Gebėjimai:**  atliks skaičiavimus bei aritmetinius veiksmus 20- ties ribose naudojant įvairias skaičiavimo priemones, mokės užrašyti skaičius, gebės užrašyti sudėties ir atimties veiksmus.

**Nuostatos**: Skaičius ir aritmetinius veiksmus sieti su konkrečiais artimiausios aplinkos objektais ir situacijomis. Pajusti skaičiavimo džiaugsmą ir būtinumą. Pasitikėti savimi ir nugalėti sunkumus atliekant aritmetinius veiksmus.

**Žinios ir supratimas:**  mokės naudotis knyga, orientuosis joje; atliks aritmetinius veiksmus, naudosis įvairiomis skaičiavimo priemonėmis, gebės atlikti užduotis kompiuteriu.

**Metodai:** aiškinimas; savarankiškas darbas; bendras darbas su mokytoja ir padėjėja.

**Priemonės:** vadovėlis, rašymo priemonės, flomasteriai, sąsiuviniai, kompiuteris, pratybų sąsiuvinis ir kt.

**Literatūra:** Pradinio ir pagrindinio ugdymo bendrųjų programų pritaikymo rekomendacijos specialiųjų poreikių mokinių, turinčių vidutinį, žymų ir labai žymų intelekto sutrikimą, ugdymui. Vilnius, 2009.

Ona Štitilienė, Zinera Barkauskienė, Eglė Ivanauskaitė. Matematika, 1- 4 klasei.

Elena Pulokienė. Matematika, 8klasei.

**DARBO ORGANIZAVIMO YPATUMAI**

|  |  |  |  |
| --- | --- | --- | --- |
| **Pamokos dalys**  **ir laikas** | **Mokytojo veikla pamokos eigoje** | **Mokinių veikla pamokos eigoje** | **Pastabos** |
| **I. Organizacinė dalis.** | Ant stalo padėtos visos pamokai reikalingos priemonės: užduočių sąsiuviniai, kortelės, vadovėliai ir kt. Paruoštas darbui kompiuteris.    Sudėti namų darbų sąsiuviniai ir mokinių pasiekimų knygelės. | Mokiniai, pasiruošę pamokai, sėdi suoluose. Ant suolų išdėlioti vadovėliai, flomasteriai, rašymo priemonės, sąsiuviniai ir kt. | Kreipiu dėmesį į mokinių pasiruošimą pamokai, nusiteikimą. |
| **II.**  **Įvadinė dalis.** | Prisimename skaičių pavadinimus ir skaičiavimo iki 20 eilę. Įvadinės užduotys, sudominimas: Ernestui ir Ivui rasti tokį pat skaičių ir pagal galimybes įvardinti). Gabrielei, Deimantei, Ievai, Dominykui, Matui- sudėti arba atimti pagal gebėjimų lygį. | Mokiniai išsitraukia užduotis, skaičiuoja. Atliktas užduotis iškabina lentoje. | Stebiu vaikų aktyvumą, susikaupimą, gebėjimą atlikti užduotis. Aptariu atliktas užduotis. Vaikų pagalba ištaisome neteisingai atliktas užduotis. |
| **III. Pagrindinė dalis.** | Skelbiu pamokos temą. : **Sudėties ir atimties veiksmai iki 20.** Skiriu individualias užduotis pagal mokinių gebėjimų lygį.    Tikrinu savarankiškai atliekamas užduotis, įkandin taisau klaidas, aiškinu. Padedame abi su padėjėja.  **Pedagoginė pertraukėlė.** Išdalinu įvairių parduotuvių reklamas. Užduotis: žaidžiame žaidimą „Parduotuvėje“. Mokiniai pasirenka po 4 norimas nusipirkti prekes, apibraukia spalvotu pieštuku ir skaičiuoja, kiek reikės sumokėti už jas. | Gabrielei, Deimantei- pusl. 22 (sudėtis ir atimtis iki 20).  Matui- pusl. 12 (sudėtis ir atimtis iki 10).  Ievai mokomasis kompiuterinis žaidimas „Džiunglių aritmetika“.  Dominykui- Matematika, 8 kl., pusl.50, Nr.212.  Ernestui- užduotys lape.  Ivui- „Šuniuko Vinco dėlionės“(IKT).  Skaičiuoja Gabrielė, Ieva, Deimantė, Dominykas, Matas, Ernestas (jam padeda padėjėja).Visi naudojasi skaičiuotuvais. Ivas kerpa paveikslėlius su įvairiais maisto  produktais. | Mokiniai atlieka užduotis, kiek galima savarankiškiau. Jiems pagalbą teikia mokytoja ir mokytojos padėjėja.  IKT naudojimas sudomina mokinius.  Patikrinu, aptariu, pagiriu visus už darbštumą, savarankiškumą. |
| **IV. Baigiamoji dalis.** | Liepiu vaikams įsivertinti savo darbą pamokoje:  1.Aktyvus dalyvavimas pamokoje.  2. Savarankiškumas.  3.Klausymasis.  4.Užduočių atlikimas.  Mokinius įvertinu aš. Aptariu pastangas, pažangą, pagiriu už tai, kad puikiai atliko užduotis klasėje ir namų darbus. Surašau įvertinimus į pasiekimų knygeles (įklijuoju atitinkamos spalvos rutuliukus ir lipdukus).  Pamoka baigta. | Mokiniai kelia spalvas: žalia- puikiai; geltona-pasistengti; raudona- nesisekė. | Mokiniai pagiriami už aktyvumą, savarankiškumą, draugiškumą, mandagumą ir už žinias pagal kiekvieno gebėjimus. |

Mokytoja A.Ašmantavičienė

**IŠPLĖSTINIS ORIENTACINĖS VEIKLOS PAMOKOS PLANAS**

**I.Bendroji dalis.**

**Data:** 2014-05-14

**Dalykas:** Orientacinė veikla.

**Mokytoja:** Adėlija Ašmantavičienė.

**Klasė: 7b** lavinamoji (3 berniukai,1 mergaitė). Du mokiniai yra didelių specialiųjų ugdymo(si) poreikių lygio, du- labai didelių specialiųjų ugdymo(si) poreikių lygio.

**Pamokos temos pavadinimas:** Keturkampės geometrinės figūros. Kvadratas.

**Tikslas:** Atpažinti keturkampę geometrinę figūrą- kvadratą.

**Ugdymo uždaviniai:**

**Mokymo:**

1.Suprantamai pateikti užduočių nurodymus;

2.Aiškinti ir demonstruoti naudojant interaktyvią lentą.

3.Mokymą susieti su su mokinių patirtimi ir poreikiais ( IKT naudojimas, daiktų , atitinkančių figūrų formas, radimas aplinkoje).

4.Įvairinti darbo metodus, individualizuoti užduotis.

5.Kryptingai siekti tikslo: atpažinti keturkampę geometrinę figūrą- kvadratą.

**Lavinimo:**

1. Lavinti dėmesį, pastabumą.

2. Lavinti smulkiąją motoriką.

3. Lavinti girdimąjį ir regimąjį suvokimus.

4.Plėtoti žodyną naujais žodžiais ir sąvokomis**.**

**Auklėjimo** (vertybinių nuostatų formavimo):

1. Mokyti suvokti IKT svarbą;

2. Mokyti pagarbiai elgtis pamokoje, bendrauti ir bendradarbiauti tarpusavyje; gebėti tinkamai įsivertinti savo veiklą ir gebėjimus.

**Mokymosi uždaviniai (laukiami ugdymo rezultatai):**

naudodamiesi turimomis žiniomis apie keturkampes figūras, aritmetinius skaičiavimus, dirbant savarankiškai, padedant mokytojai ir padėjėjai, išmoks skirti kvadratą, brėš sąsiuvinyje savarankiškai ir trafareto pagalba, sudėlios iš pagaliukų. Stipresni mokiniai mokės apskaičiuoti kvadrato perimetrą.

**Mokymo(si) metodai:** Pokalbis, aiškinimas, klausymas, demonstravimas, savarankiškas darbas, vertinimas.

**Priemonės:**

Vaizdinės priemonės: interaktyvi lenta, kompiuteriai, geometrinės figūros, vertinimui skirtos kortelės.

Mokymo(si) priemonės: matematikos vadovėlis, sąsiuviniai, liniuotės, užduočių lapai, skaičiavimo pagaliukai, geometrinės figūros, rašymo priemonės, skaičių kortelės, spalvinimui paruošti lapai.

**Moksleivių darbo pobūdis:** viena mokinė dirbs savarankiškai, du- su žymia pagalba, vienas – su nežymia pagalba.

**Pedagogo naudota literatūra** (dalykinė, metodinė, IKT ir kt.)**:**

1. Pradinio ir pagrindinio ugdymo bendrųjų programų pritaikymo rekomendacijos specialiųjų poreikių mokinių, turinčių vidutinį, žymų ir labai žymų intelekto sutrikimą, ugdymui.(2009). Vilnius.

2.Mokomasis kompiuterinis žaidimas“Figūros ir spalvos“.

3.Štitilienė O, Baršauskienė Z, Ivanauskaitė E,(2011) Matematika 1-4 klasei. Mokomoji knyga. Leidykla“ Šviesa“.

4.Internetinis puslapis“Žiburėlis“: http://www.ziburelis.lt/nemokamai

5.Pratybų sąsiuvinis „Matematikos pasaulyje 2 kl.

**II.Pamokos eiga.**

**1.Mokinių parengimas mokytis pamokoje.**

***1.1.Motyvacinis parengimas mokytis pamokoje:***

1.1.1.Pagiriu mokinius už puikų pasiruošimą pamokai (mokiniai sėdi suoluose, ant suolų visos darbui reikalingos priemonės).

1.1.2.Supažindinu, ką veiksime pamokoje:

a) prisiminsime apvalias ir kampuotas geometrines figūras;

b) pakartosime spalvas ir skaitmenis;

c) susipažinsime su keturkampe geometrine figūra- kvadratu, mokysimės ją atskirti nuo kitų geometrinių figūrų;

d) atliksime užduotis sąsiuviniuose ir pratybų lapuose;

e)žaisime kompiuterinį žaidimą“Figūros ir spalvos“;

f) aptarsime pamoką, įsivertinsite/įvertinsime veiklą.

1.1.3. Vertinimas- idiografinis. Naudojamas“Šviesoforo“ metodas. Supažindinu su vertinimo kriterijais:

a) pasiruošimas pamokai;

b) klausymasis;

c) užduočių atlikimas;

d) aktyvumas;

e) drausmė.

***1.2. Dalykinis parengimas - mokinių žinių ir gebėjimų tikrinimas*:**

1.Kartojimas.

1.1.Skritulys.

Esu geometrinė figūra.

Aš kaip saulutė apvalus. Tik nevisad geltonas būnu.

Kaip aš- ir stalas gali būti, ir dangtis, ir lėkštė.

Kas aš? Tai bent mįslė!

Mokiniai pasako, kad tai- skritulys. Aptariame, kad skritulys neturi kampų, yra apvalus.

Vaikai randa ant suolo skritulį, rodo jį ir įvardija spalvą.

Užduotis interaktyvioje lentoje: išvardinti skritulius didėjimo tvarka.

1.2.Pristatau trikampį:

Žiūrėk, koks aš, koks jis! Visus mus apžiūrėk. Mes visko turime po tris. Tu imk ir patikėk. Čia trys kraštinės ir kampai, ir trejetas viršūnių. Ir netgi trigubi darbai nebaisūs mums, galiūnams. Visi mes esame draugai, ištikimi be galo. Mes- trikampių šeima ir tai žinot visi privalo!

Mokiniai pasako, kad tai geometrinė figūra- trikampis. Aptariame, kad trikampis turi tris kampus, tris kraštines. Mokiniai pakelia trikampę figūrą, įvardija spalvą.

Užduotis interaktyvioje lentoje: kiek trikampių matai brėžinyje?

**2.Naujos pamokos medžiagos teikimas/ įtvirtinimas/ kartojimas.**

**2.1. Įvadas į pamokos temos skelbimą.**

Turiu aš keturis kampus.

Kraštinių keturias turiu. Kas aš?

Pagalvokit, pamąstykit ir įspėti pabandykit.

Mokiniai sako, kad tai- keturkampis.

Mokiniai ima figūrą nuo suolo ir rodo. Atverčiu skaidrę lentoje. Aptariame keturkampio požymius.

**2.2.Pateikiu mįslę (rodoma interaktyvioje lentoje).**

Pristatysiu jį trumpai:

Statūs jo visi kampai ir vienodos tarsi dvynės visos keturios kraštinės.

Vaikai mąsto, galvos trata:“Kas jis toks yra?...“

Kvadratas!

(Mokiniai nuo suolo atrenka kvadratą ir rodo).

**2.3.Skelbiu pamokos temą: Keturkampės figūros. Kvadratas.**

**2.4.Skelbiu pamokos uždavinį:**

naudodamiesi turimomis žiniomis apie keturkampes figūras, aritmetinius skaičiavimus, dirbant savarankiškai, padedant mokytojai ir padėjėjai, mokysitės skirti kvadratą, brėžti sąsiuvinyje savarankiškai ir trafareto pagalba, sudėlioti iš pagaliukų. Stipresni mokiniai mokysis apskaičiuoti kvadrato perimetrą.

2.5.Užduotis: naudodamiesi skaičiavimo pagaliukais, sudėkite kvadratą.

2.6.Užduotys lentoje:

a)Kurios iš šių figūrų yra kvadratai? b)Kiek kvadratų matote?

2.7.Gabrielei- užduotys iš vadovėlio ( Matematika, 1-4 kl.,pusl.34)- savarankiškai nubrėžti kvadratą ir apibrėžti trafareto pagalba, išmatuoti kraštinių ilgį, suskaičiuoti, kiek kvadratų ir kiek kvadrato formos daiktų; Dominykui- apskaičiuoti perimetrą (Matematikos pasaulyje, 2 klasei, pusl. 7, nr.4; pusl.18, nr.3); Ivui ir Ernestui- rasti vienodas figūras ir jas nuspalvinti; rasti ir nuspalvinti kvadratus (iš paruoštų lapų).

**2.8.Užduotis interaktyvioje lentoje: mokomasis žaidimas“Figūros ir spalvos“.**

2.9.Ivui- mokomieji žaidimai „Figūros“, „Spalvos ir kt. (internetiniame puslapyje“Žiburėlis“).

**III. Baigiamoji dalis.**

1.Pateikiu mokiniams klausimus:

1.1.Kas patiko?

1.2.Ką naujo išmokote?

1.3.Kokia įdomiausia užduotis buvo?

2.Aptariame veiklą, užpildome įsivertinimo lentelę.

3.Emocinis įsivertinimas (mokiniai eina paeiliui prie lentos ir rodo simbolį, atitinkantį kiekvieno savijautą, pastangas pamokoje).

4.Mokytojos apibendrinimas, įvertinimas ( sutartiniais ženklais pažymima pasiekimų knygelėse).

5.Mokiniai susitvarko priemones, išjungiami kompiuteriai.

Mokytoja Adėlija Ašmantavičienė